Előterjesztő: dr. Bacsárdi József jegyző

Előterjesztést készítette: dr. Bacsárdi József jegyző

Előzetesen tárgyalja: -

Mellékletek:

* 1. melléklet – határozati javaslat
* 2. melléklet – táblázat

Elfogadás módja: -

Tárgykört rendező jogszabályok:

* Magyarország helyi önkormányzatairól szóló 2011. évi CLXXXIX. törvény (Mötv.),
* Az államháztartásról szóló 2011. évi CXCV. törvény (Áht.),
* Bábolna Város Önkormányzat Képviselő-testületének az államháztartáson kívüli forrás átvételéről és átadásáról szóló 11/2020. (IX.24.) önkormányzati rendelete

**Előterjesztés**

**az önkormányzati támogatások elszámolásáról**

**Tisztelt Képviselő-testület!**

**Tisztelt Pénzügyi és Településfejlesztési Bizottság!**

Bábolna Város Önkormányzat Képviselő-testületének az államháztartáson kívüli forrás átvételéről és átadásáról szóló 11/2020. (IX.24.) önkormányzati rendeletének (továbbiakban: Rendelet) 7. §-a alapján azon kedvezményezettek, akik önkormányzati támogatást kaptak, a támogatásról tárgyévet követő év január 31-ig kötelesek beszámolni.

A beérkezett támogatásokról szóló beszámolókat a Jegyző és a Gazdálkodási Iroda vezetője véleményezi és terjeszti elő a Pénzügyi és Településfejlesztési Bizottság részére a Rendelet 8. §-a alapján.

A támogatásokról szóló beszámolót a Rendelet szerint 2024. évről a támogatottak elkészítették, azok, jelen előterjesztés mellékletét képező dokumentum szerint elfogadhatók, így számukra 2024. évben támogatottak számára lehetőség van ismételt támogatás megállapítására.

Bábolna, 2025. március 14.

**dr. Bacsárdi József**

**jegyző**

1. melléklet az előterjesztéshez – határozati javaslat

**Bábolna Város Önkormányzata Képviselő-testülete**

**…../2025. (III.27.) számú határozata**

Bábolna Város Önkormányzata Pénzügyi és Településfejlesztési Bizottsága

1. megállapítja, hogy a 2024. évi önkormányzati támogatásokról szóló elszámolások a Bábolnai Közös Önkormányzati Hivatalba beérkeztek,
2. a beérkezett támogatásokról szóló beszámolókat a Jegyző és a Gazdálkodási Iroda vezetője véleménye alapján jelen határozat 1. mellékletében foglaltak szerint Bábolna Város Önkormányzat Képviselő-testületének az államháztartáson kívüli forrás átvételéről és átadásáról szóló 11/2020. (IX.24.) önkormányzati rendeletének 8. §-a alapján elfogadja.

Határidő: 2025. március 31.

Felelős: polgármester